EkBass/fiwiki-20250220-pages-articles huggingface dataset:
Ingmanin II hallitus

Ingmanin II hallitus oli Lauri Ingmanin johtama porvarillinen enemmistöhallitus, joka työskenteli 31. toukokuuta 1924 – 31. maaliskuuta 1925 eli yhteensä 305 päivää. Hallituksen muodostivat Maalaisliitto, Kokoomus, RKP ja Kansallinen Edistyspuolue. Ingmanin II hallitus oli järjestyksessä Suomen 11. hallitus. Huhtikuussa 1924 pidetyissä ennenaikaisissa eduskuntavaaleissa vasemmisto menetti porvaripuolueille kaksi paikkaa. Vaalien jälkeen porvaripuolueet pääsivät nopeasti yhteisymmärrykseen uuden hallituksen pohjasta, ja kokoomuslainen Helsingin yliopiston teologian professori Lauri Ingman muodosti uuden hallituksen. Yleinen poliittinen virtaus näytti vievän oikealle, ja Sosialistisen Työväenpuolueen kohtalon jälkeen sosialidemokraatit alkoivat pelätä joutuvansa äärioikeiston painostuksen kohteeksi. Kaiken julkisen sosialismin vastaiset äänet voimistuivatkin, ja niiden vahvimmaksi puhetorveksi nousi Suomen Suojelusliitto. Niinpä SDP omaksui aikaisempaa jyrkemmän oppositioasenteen. Heikki Eskelinen: Itsenäisyytemme vuosikymmenet, s. 61. Helsinki: Yhtyneet Kuvalehdet, 1966. Hallitus sai eduskunnassa läpi puolustusmäärärahojen korotuksen ja veronalennuksia. Valtion eläkkeensaajien määrän kasvattaminen johti siihen, että Maalaisliiton ministerit erosivat, ja hallituksesta tuli alkuperäistä oikeistolaisempi. Ingmanin hallitus jätti paikkansa vuoden 1925 presidentinvaalin jälkeen. == Kokoonpano == Ministeri Tehtävissä Puolue Pääministeri Lauri Ingman 31.5.1924 – 31.3.1925 Kokoomus Ulkoasiainministeri Hjalmar Procopé 31.5.1924 – 31.3.1925 RKP Oikeusministeri Albert von Hellens 31.5.1924 – 31.3.1925 Edistyspuolue Sisäasiainministeri Gunnar Sahlstein 2.6.1924 – 31.3.1925 Kokoomus Puolustusministeri Lauri Malmberg 31.5.1924 – 31.3.1925 amm. Valtiovarainministeri Yrjö Pulkkinen 31.5.1924 – 31.3.1925 Kokoomus Opetusministeri Lauri Ingman 31.5.1924 – 31.3.1925 Kokoomus Apulaisopetusministeri Antti Kukkonen Oskari Mantere 31.5.1924 – 22.11.1924 22.11.1924 – 31.3.1925 Maalaisliitto Edistyspuolue Maatalousministeri Jalo Lahdensuo Ilmari Auer 31.5.1924 – 22.11.1924 22.11.1924 – 31.3.1925 Maalaisliitto Maalaisliitto Apulaismaatalousministeri Ilmari Auer Pekka Pennanen 31.5.1924 – 22.11.1924 29.11.1924 – 31.3.1925 Maalaisliitto Kokoomus Kulkulaitosten ja yleisten töiden ministeri Eero Hahl Rolf Witting 31.5.1924 – 22.11.1924 22.11.1924 – 31.3.1925 Maalaisliitto RKP Kauppa- ja teollisuusministeri Axel Palmgren 31.5.1924 – 31.3.1925 RKP Sosiaaliministeri Niilo Liakka Lauri Pohjala 31.5.1924 – 22.11.1924 22.11.1924 – 31.3.1925 Maalaisliitto Kokoomus ==Hallituksen puoluejakauma== 31.5.1924 31.3.1925 Maalaisliitto 5 Kokoomus 6 Kokoomus 4 RKP 3 RKP 2 Edistyspuolue 2 ammattiministeri 1 ammattiministeri 1 Edistyspuolue 1 Maalaisliitto 1 == Lähteet == == Aiheesta muualla == * Ministerit kesän helteessä, Suomen Kuvalehti, 23.08.1924, nro 34, s. 11, Kansalliskirjaston digitaaliset aineistot Luokka:Suomen hallitukset
Binding of the Spirit

Binding of the Spirit on Throes of Dawnin kolmas pitkäsoitto. Albumi sisältää kahdeksan kappaletta dark metalia, joksi yhtye musiikkinsa luokittelee. Kappaleet ovat nopeita, mutta sisältävät doom metal -tyyliin kuuluvia hitaita ja raskaita sävelmiä. ==Kappaleet== # # # # # # # # == Kokoonpano == * Henri Koivula (Kaamos) – laulu, puhtaat vokaaliosuudet kappaleessa 7 * Jani Heinola – kitara, koskettimet, puhtaat vokaaliosuudet * Toni Jokinen – kitara * Matti Suomela – basso * Teemu Jokinen – rummut == Lähteet == ==Aiheesta muualla== * * Luokka:Vuoden 2000 albumit Luokka:Throes of Dawnin albumit
Quicksilver Clouds

Quicksilver Clouds on Throes of Dawnin neljäs pitkäsoitto ja se julkaistiin viiden vuoden tauon jälkeen vuonna 2004. Yhtyeen kokoonpano on muuttunut perustajajäseniä, Koivulaa ja Heinolaa, lukuun ottamatta. Albumilla puhtaat vokaalit ovat suuressa roolissa, ja koskettimiin on otettu enemmän konemaisia soundeja mukaan. == Kappaleet == # # # # # # # # # == Jäsenet == * Henri Koivula – laulu * Jani Heinola – koskettimet * Juha Ylikoski – kitarat * Harri Huhtala – basso * Jani Martikkala – rummut == Arvostelut == * Desibeli.net: * Imperiumi.net: Imperiumi.net: Levyarvio * Metalreviews.com: 90/100Metalreviews.com: Levyarvio == Lähteet == == Aiheesta muualla == * * Luokka:Vuoden 2004 albumit Luokka:Throes of Dawnin albumit
Bolintin-Vale

Bolintin-Vale on kaupunki Romaniassa Giurgiunin piirikunnassa. Kaupungin asukasluku oli vuoden 2011 väestönlaskennan mukaan 12 929\. Kaupungin väestö koostuu pääasiassa romanialaisista, mutta kaupungissa asuu vankka romanivähemmistö. ==Lähteet== Luokka:Romanian kaupungit
Tarimin allas

Tarimin allas () on maanpinnan painautuma Tarim-joen laaksossa Kiinan kansantasavallan Xinjiangissa. Sen pinta-ala on 920 000 neliökilometriä. Altaan keskellä on Taklimakanin hiekka-aavikko ja pohjoisreunalla Turfanin hautavajoama, joka ulottuu merenpinnan alapuolelle. Allasta ympäröivät etelässä Kunlun-vuoret ja pohjoisessa Tienšanin vuoret. Alueen reunoilla on kaupunkeja sekä niitä yhdistävä tie. Tarimin allas on Kiinan suurin öljyn- ja kaasuntuotantoalue, ja sieltä on löydetty 30 öljy- ja kaasukenttää.Tarim Oil Province CNPC Energiateollisuuden keskus alueella on Korlan kaupunki. == Tarimin muumiot == Tarimin altaalta on löytynyt satoja pronssikautisia muumioita, joiden asusteet ja DNA osoittavat niiden olevan eurooppalaista alkuperää.A meeting of civilisations: The mystery of China's celtic mummies Independent 2006 Muumiolöydön teki ruotsalainen arkeologi Folke Bergman vuonna 1934. Hänen uiguurisukuinen oppaansa Ördek kertoi hänelle kokonaisesta muumioiden hautausmaasta. Aluksi siitä erottui satojen maahan juntattujen paalujen metsä. Paalut olivat hautojen merkkinä. Muumioiden tausta jäi tuolloin selvittämättä. Vuonna 2000 kiinalaistutkijat lähtivät selvittämään Bergmanin tietoja. Alueelta löydettiin kaikkiaan 167 muumionhautaa. Ruumiit oli haudattu ylösalaisin käännettyjen veneiden alle. Haudoissa oli ruokaa ja muita hauta-antimia, jotka osoittivat, että haudatut tunsivat karjanhoidon. Muumioiden DNA-näytteet viittasivat ihmisiin, joita nykyään elää Itä- Euroopassa ja Siperiassa. Professori Viktor Mair on esittänyt teorian, että kyseinen kansa hajaantui 2000-luvulla eaa. vaeltamaan eri suuntiin, niin että nykyiset eurooppalaiset lähtivät länteen ja tämä kansa itään. Idässä kansa asettui eristyksissä olleelle Tarimin altaalle, joka tuolloin oli vehreä alue. == Lähteet == == Aiheesta muualla == Luokka:Xinjiangin maantiede Luokka:Arkeologiset kohteet Kiinassa Luokka:Altaat
Gießen

Gießen on vanha yliopistokaupunki Saksan Hessenin osavaltiossa. Gießen on samannimisen piirikunnan pääkaupunki ja se sijaitsee 50 kilometriä Frankfurt am Mainista pohjoiseen. Kaupunki on tunnettu suurten moottoriteiden risteyskohtana. Gießenin läpi virtaa Lahnjoki. Kesäkuussa 2021 Gießenin väkiluku oli 90 381 ja sen pinta-ala oli 72,6 neliökilometriä. == Historia == Gießeniin perustettiin aatelislinna vuonna 1152. Vielä sitäkin vanhempi maininta on Wieseck-nimisestä nykyisestä kaupunginosasta vuodelta 775. 1500-luvulla alue kuului Hessenin-Marburgin maakreivikuntaan (Landgraf) ja 1600-luvulla Hessenin-Darmstadtin maakreivikuntaan, jotka olivat osa Pyhää saksalais-roomalaista keisarikuntaa. Kaupungin yliopisto on perustettu 1607. Toisen maailmansodan aikana kaupunki tuhoutui pahoin liittoutuneiden pommituksissa. Alueella oli Buchenwaldin keskitysleirin alaleiri. Vuoden 1977 alussa Gießen ja läheinen Wetzlarin kaupunki yhdistettiin 14 muun kunnan kanssa Lahnin kaupungiksi. Järjestely purettiin vuonna 1979 ja kaupungit ovat taas erilliset. == Yliopisto == Gießenin yliopistolla on pitkät perinteet. Viralliselta nimeltään se on Justus-Liebig-Universität Gießen. Se on saanut nimensä Justus von Liebigin mukaan, joka tuli tunnetuksi maatalouskemian uranuurtajana. Myös radiologian kehittäjä Wilhelm Röntgen toimi yliopistossa jonkin aikaa. Hänen hautansa on Gießenin vanhalla hautausmaalla. Suomalaisittain yliopisto on tunnettu siitä, että Arvo Ylppö on yliopiston kunniatohtori. Monet suomalaiset ovat opiskelleet ja opiskelevat Gießenin yliopistossa. Suosituimpia opiskelijavaihdon aineita ovat eläinlääketiede ja hammaslääketiede. == Ystävyyskaupungit == * Ferrara, Italia * Gödöllő, Unkari * Hradec Králové, Tšekki * Netanya, Israel * San Juan del Sur, Nicaragua * Waterloo, Yhdysvallat * Wenzhou, Kiina * Winchester, Iso-Britannia Lähde: == Lähteet == == Aiheesta muualla == * Kaupungin verkkosivut Luokka:Hessenin kunnat Luokka:Saksan kaupungit
Forests of Witchery

__NOTOC__ Forests of Witchery on Thy Serpentin debyyttialbumi. ==Kappaleet== Kaikki kappaleet säveltänyt Thy Serpent. # # # # # # == Kokoonpano == * Sami Tenetz – kitarat * Luopio – basso, koskettimet, laulu * Azhemin – koskettimet, laulu * Agathon – rummut == Aiheesta muualla == * * Luokka:Vuoden 1996 esikoisalbumit Luokka:Thy Serpentin albumit
Christcrusher

Christcrusher on Thy Serpentin 2. ja viimeisin pitkäsoitto. Levyllä soittavat trio Tenetz-Azhemin-Agathon. ==Kappaleet== # # # # # # # # == Kokoonpano == * Sami Tenetz – kitarat * Azhemin – basso, koskettimet, laulu * Agathon – rummut, laulu == Lähteet == == Aiheesta muualla == * * Luokka:Thy Serpentin albumit Luokka:Vuoden 1998 albumit
Hiili Hiilesmaa

Kai Hiili Markus Hiilesmaa (s. joulukuu 1966 Helsinki) on suomalainen muusikko, tuottaja, miksaaja ja äänittäjä. Hän on tuottanut useiden kansainvälisesti menestyneiden yhtyeiden kuten The 69 Eyesin, Apocalyptican, HIMin, Lordin, Moonspellin, Negativen, Ensiferumin ja Sentencedin julkaisuja. Tuottamisen ohella Hiilesmaa on soittanut rumpuja Road Crew’ssä sekä Kypck:ssä ja koskettimia Itä-Saksassa. Nykyään hän toimii The Skreppersin laulajana. == Aiheesta muualla == * hiilihiilesmaa.com *hiilihiilesmaa.net Luokka:Suomalaiset musiikkituottajat Luokka:Suomalaiset rocklaulajat Luokka:Suomalaiset metallimusiikin rumpalit‎ Luokka:Suomalaiset kosketinsoittajat Luokka:Vuonna 1966 syntyneet Luokka:Elävät henkilöt
Beninin jalkapallomaajoukkue

Beninin jalkapallomaajoukkue on Beninin kansallinen edustusjoukkue jalkapallossa. Joukkuetta hallinnoi Beninin jalkapalloliitto (Fédération Béninoise de Football). Benin ei ole kertaakaan esiintynyt jalkapallon maailmanmestaruuskilpailuissa. Afrikan-mestaruuskilpailuissa se on pelannut neljä kertaa, ensimmäisen kerran vuonna 2004, jolloin se hävisi kaikki alkulohko-ottelunsa ja teki vain yhden maalin. Vuoden 2019 Afrikan- mestaruuskilpailuissa Benin ylsi puolivälieriin. == Menestys arvokilpailuissa == === Maailmanmestaruuskilpailut === * 1930–1970 – Ei osallistunut * 1974 – Ei selvinnyt karsinnoista * 1978–1982 – Ei osallistunut * 1986 – Ei selvinnyt karsinnoista * 1990 – Ei osallistunut * 1994 – Ei selvinnyt karsinnoista * 1998 – Ei osallistunut * 2002–2018 – Ei selvinnyt karsinnoista === Afrikan- mestaruuskilpailut === * 1957–1970 – Ei osallistunut * 1972 – Ei selviytynyt karsinnoista * 1974–1976 – Vetäytyi karsinnoista * 1978 – Ei osallistunut * 1980 – Ei selviytynyt karsinnoista * 1982 – Ei osallistunut * 1984–1986 – Ei selviytynyt karsinnoista * 1988–1990 – Ei osallistunut * 1992–1994 – Ei selviytynyt karsinnoista * 1996 – Vetäytyi karsinnoista * 1998–2002 – Ei selviytynyt karsinnoista * 2004 – 1. kierros * 2006 – Ei selviytynyt karsinnoista * 2008 – 1. kierros * 2010 - 1. kierros * 2012–2017 – Ei selviytynyt karsinnoista * 2019 - Puolivälierät == Valmentajia == * Edmé Codjo (8/2011-1/2012) * Denis Goavec (12/2010-8/2011) Le Français Denis Goavec prochain sélectionneur du Bénin * Jean-Marc Nobilo 2010 Bénin:l\'entraîneur français Nobilo démissionne * Michel Dussuyer 2008-2010 Benin dismiss boss and players after ANC failure * Reinhard Fabisch (2007-2008) * Didier Notheuax (2007) * Hervé Revelli (2004) * Cecil Jones Attuquayefio (2003-2004) * Peter Schnittger (1990-1994) == Lähteet == Luokka:Beninin jalkapallo Luokka:Jalkapallomaajoukkueet
Kuolemankello

Kuolemankello (Hadrobregmus pertinax) on jumilaji, jonka elinympäristö on lahoava puu. Aikuinen kuolemankello on musta ja noin 4–5 mm pitkä. Etuselän takanurkissa on keltaiset karvatupsut. Toukat ovat noin 5 mm pitkiä, vaaleita ja käyriä. Toukat elävät lahoavassa puussa. Toukkavaihe kestää useita vuosia. Kuolemankellon nimi tulee kellon tikitystä muistuttavasta äänestä, joka syntyy kun uros iskee päätään puuta vasten. Äänen tarkoitus on naaraiden houkuttaminen. Kuolemankellot ovat pahimpia rakennusten tuhohyönteisiä Suomessa. Ne kestävät pakkasta, joten talon talveksi kylmilleen jättäminen ei tapa niitä. Koska kuolemankellot elävät vain lahoavassa puussa, niiden esiintyminen talon rakenteissa on viite kosteusvaurioista. Kosteusvaurioiden korjaaminen hävittää myös kuolemankellot. ==Lähteet== == Aiheesta muualla == *Laji.fi: Kuolemankello (Hadrobregmus pertinax) *Fauna Europaea: Hadrobregmus pertinax *Atlas of beetles of Russia: Hadrobregmus pertinax *Pherobase: Semiochemicals of Hadrobregmus pertinax Luokka:Erilaisruokaiset Luokka:Tuhohyönteiset
Surfacing

Surfacing on kanadalaisen Sarah McLachlanin studioalbumi vuodelta 1997. Sen tuotti Pierre Marchand. Surfacing oli menestys ja nousi listojen ensimmäiselle tai toiselle sijalle useissa maissa, Kanadan lisäksi mm. Yhdysvalloissa. Surfacing-albumilta julkaistiin singleinä ”Building a Mystery” (1997), "Sweet Surrender" (1998), "Adia" (1998), "Angel" (1999) ja "I Love You" (2000). Vaikka "Angel" sävellettiin alun perin heroiinin yliannostukseen menehtyneen Jonathan Melvoinin muistolle, se sai laajalti uuden merkityksen 9/11-iskujen jälkeen 2001. Kaikki Surfacing-albumin laulut ovat Sarah McLachlanin, Pierre Marchandin ja Colleen Wolstenholmen käsialaa. == Kappalelista == # "Building a Mystery" – 4:07 (McLachlan/Marchand) # "I Love You" – 4:44 (McLachlan) # "Sweet Surrender" – 4:00 (McLachlan) # "Adia" – 4:05 (McLachlan/Marchand) # "Do What You Have To Do" – 3:47 (McLachlan/Wolstenholme) # "Witness" – 4:45 (McLachlan/Marchand) # "Angel" – 4:30 (McLachlan) # "Black & White" – 5:02 (McLachlan) # "Full of Grace" – 3:41 (McLachlan) # "Last Dance" – 2:33 (McLachlan) == Kokoonpano == * Sarah McLachlan – laulu, taustalaulu, akustinen kitara, sähkökitara, piano * Jim Creeggan – kontrabasso * Yves Desrosiers – sähkökitara, steel-kitara, slide-kitara, saha * Pierre Marchand – basso, rumpukone, taustalaulu, koskettimet * Brian Minato – basso, sähkökitara * Michel Pepin – sähkökitara * Ashwin Sood – rummut, piano, taustalaulu Luokka:Sarah McLachlanin albumit Luokka:Vuoden 1997 albumit
Urho Lehtovaara

Urho Sakari Lehtovaara (27. lokakuuta 1917 Pyhäjärvi - 15\. tammikuuta 1949 Lapinlahti) oli suomalainen hävittäjälentäjä ja Mannerheim-ristin ritari. Sotilasarvoltaan hän oli lentomestari. Hän lensi noin 400 taistelulentoa joilla saavutti 44 ilmavoittoa ja tuhosi ainakin 6 veturia, useita junia, kuljetuskolonnia ja useita yksittäisiä ajoneuvoja. Lehtovaara nimitettiin Mannerheim-ristin ritariksi 9. heinäkuuta 1944 numerolla 142.Hurmerinta; Viitanen 1994 s. 204 Lehtovaara tunnettiin lyhyytensä vuoksi nimellä "Pikku- Jätti". ==Elämä ja ura== Urho Lehtovaara syntyi Pyhäjärvellä, Oulun läänissä, liikkeenharjoittaja Emil ja Anni (o.s. Kantonen) Lehtovaaran perheeseen. Perhe muutti Saloon vuonna 1934. Lehtovaara suoritti ohjaajakurssin (RAOK 4) Kauhavan Lentosotakoulussa vuonna 1938. Lehtovaaran nuorempi veli Martti Lehtovaara oli myös hävittäjälentäjä, joka palveli Lentolaivue 24:ssä ja saavutti kaksi ilmavoittoa. Helmikuussa 1940 hänet komennettiin Lentolaivue 28:aan, jonka kalustona oli Morane-Saulnier M.S. 406 -koneet. Lehtovaara saavutti ensimmäisen ilmavoittonsa talvisodassa, kun hän ampui alas SB-2 -pommikoneen Kiikalan Rekijoella 2. maaliskuuta 1940. Jatkosodan Lehtovaara aloitti samassa Morane-laivueessa, ollen lentokonetyypin kärkiässä 15 ilmavoitolla.Keskinen; Stenman 2003 s. 71 28\. maaliskuuta 1943 Lehtovaara komennettiin Lentolaivue 34:ään, jossa hän saavutti Messerschmitt Bf 109 -koneilla lentäen 29 ilmavoittoa. Lehtovaara palveli vielä Lentolaivue 28:ssa 15. syyskuuta 1944 alkaen, osallistuen Lapin sotaan. Lehtovaara erosi palveluksesta 28. marraskuuta 1946, siviilissä hän toimi Lapinlahdella elokuvateatterin toimitusjohtajana. Lehtovaara teki itsemurhan 15. tammikuuta 1949 ollessaan kuulusteltavana osallisuudesta asekätkentään, ja hänet on haudattu samaan hautaan vanhempiensa kanssa Salon hautausmaalle.Porvali 2008 s. 132 == Lähteet == * * * * http://www.mannerheim- ristinritarit.fi/ritarit?xmid=81 === Viitteet === Luokka:Suomalaiset hävittäjälentäjät Luokka:Mannerheim-ristin ritarit Luokka:Itsemurhan tehneet Luokka:Vuonna 1917 syntyneet Luokka:Vuonna 1949 kuolleet
Mariehäll

Mariehäll on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), Sundbybergin kunnan ja Tukholman rajalla, sekä kuuluu hallinnollisesti Bromman kaupunginosa-alueeseen. Kaupunginosa on maa-alaltaan 0,72 neliökilometrin suuruinen, ja siellä asuu noin 1600 ihmistä. ==Aiheesta muualla== * Stockholms stadsmuseum: Mariehäll Luokka:Bromma Luokka:Tukholman kaupunginosat
Võron instituutti

pienoiskuva|Võron instituutti Võron instituutti (võroksi Võro Instituut, ) on Viron kulttuuriministeriön alaisuudessa toimiva tutkimus- ja kehityslaitos, jonka tavoitteena on võron kielen ja kulttuurin kehittäminen ja tutkiminen. ==Historiaa== Viron valtio perusti instituutin vuonna 1995 etelävirolaiseen kaupunkiin Võruun. Instituutin johtajina ovat olleet Enn Kasak, Kaido Kama ja Külli Eichenbaum. Nykyisin toimii johtajana Rainer Kuuba. ==Toimintaa== Instituutilla on monenlaista toimintaa võron kielen ja kulttuurin kehittämisen ja tutkimisen alalla: koulutusohjelmat, kielentutkimus ja kielenhuolto paikannimien tutkimus, kielineuvonta, võronkielisten oppimateriaalien, tieteellisten kokoelmien ja kaunokirjallisuuden julkaiseminen, jokavuotisten kansainvälisten pienten itämerensuomen kielten konferenssien järjestäminen. Toiminnan päätavoitteena on rohkaista võrolaisia käyttämään heidän omaa kieltään ja säilyttämään heidän perinteistä elämäntapansa. Instituutin yhteydessä toimii näyttely ja kauppa, josta voi ostaa võronkielistä materiaalia. == Lähteet == ==Aiheesta muualla== *Võron instituutin kotisivu (võroksi) Luokka:Viron tutkimuslaitokset Luokka:Võro Luokka:Võru Luokka:Kielitoimistot
Hässelby gård

Hässelby gård on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Hässelby-Vällingbyn kaupunginosa-alueeseen. Kaupunginosaa rajaavat Hässelby strandin, Hässelby villastadin, Vinstan, Vällingbyn ja Grimstan kaupunginosat. Nykyisen Hässelby gårdin alue on rakennettu pääosin vuosina 1953-1955, mutta alueella on historiaa keskiajalta lähtien. Maa-alaltaan kaupunginosa on 1,34 neliökilometrin suuruinen, ja asukkaita siellä on noin 8 500. Siellä sijaitsee Hässelby gårdin metroasema. == Katso myös == * Hässelbyn linna ==Aiheesta muualla== * Stockholms stadsmuseum: Hässelby Gård Luokka:Tukholman kaupunginosat
Älä riko kaavaa

Älä riko kaavaa on Irinan toinen albumi. Se julkaistiin 26. lokakuuta 2005. Albumi sijoittui parhaimmillaan suomen virallisella albumilistalla sijalle #5. == Kappaleet == # # # # # # # # # # == Singlet == * Älä sano mitään (31. elokuuta 2005) – #9 * Hiljaisuus (25. tammikuuta 2006) – #15 * Kymmenen Kirosanaa (2006) – #5 * Älä riko kaavaa (2006) Luokka:Vuoden 2005 albumit Luokka:Irinan albumit Luokka:Gabi Hakasen tuottamat albumit
Hässelby strand

Hässelby strand on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Hässelby-Vällingbyn kaupunginosa-alueeseen. Kaupunginosaa rajaavat Hässelby gårdin, Hässelby villastadin ja Grimstan kaupunginosat, ja sillä on myös vesirajaa Ekerön kunnan kanssa Mälaren-järven kautta. Hässelby strandin kaupunginosa muodostettiin vuonna 1954, ja se on maa-alaltaan 0,94 neliökilometrin suuruinen. Asukkaita siellä on noin 6 400. Useimmat Hässelby strandin rakennuksista on rakennettu vuosina 1956–1957.Stockholms stadsmuseum: Hässelby strand Viitattu 26.7.2013. == Katso myös == * Hässelby strandin metroasema ==Lähteet== Luokka:Tukholman kaupunginosat en:Hässelby strand metro station
Grimsta

Grimsta on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella (Västerort), ja kuuluu hallinnollisesti Hässelby- Vällingbyn kaupunginosa-alueeseen. Kaupunginosaa rajaavat Hässelby Strandin, Hässelby Gårdin, Vällingbyn ja Blackebergin kaupunginosat, ja sillä on myös vesirajaa Ekerön kunnan kanssa. Grimsta muodostettiin vuonna 1956. Nykyisin siellä on asukkaita noin 3700. Maa-alaltaan kaupunginosa on noin 2,66 neliökilometrin suuruinen. ==Aiheesta muualla== * Stockholms stadsmuseum: Grimsta Luokka:Tukholman kaupunginosat
Vahva (albumi)

Vahva on Irinan ensimmäinen albumi. Se julkaistiin 22. maaliskuuta 2004 ja myöhemmin Kultapainoksena 1. lokakuuta 2004. Albumi sijoittui Suomen virallisella albumilistalla kuudenneksi ja kultapainos 24:nneksi. == Kappaleet == # Kuurupiiloa – 3:52 # Vastaukset – 4:34 # Seinät – 3:47 # Öiden kruunu – 4:16 # Vahva – 4:11 # Hiirenloukku – 3:32 # Juulian totuudet – 3:52 # Kunnon syy – 3:52 # Puolesta – 4:48 # Vastaan – 3:54 # Kuolee hiljaa – 3:38 #:Kultapainoksen bonuskappaleet: # Ketjut – 3:35 # Katujen kuningatar – 4:41 Luokka:Vuoden 2004 esikoisalbumit Luokka:Irinan albumit
De las Islas del Mar Oceano

De las Islas del Mar Oceano on teos, jossa kuninkaan neuvoston jäsen, tohtori Juan López de Palacios Rubios määrittelee Ferdinand Katolilaisen toimeksiannosta kuninkaan oikeuden hallita vallattujen alueiden intiaaneja ja käydä oikeutettua sotaa näitä vastaan. Palacios Rubios sanoo itse, että teos "keskittyy pääasiassa uskontoon ja siihen osuuteen joka uskonnolla on oltava määriteltäessä kastilialaisten ja intiaanien välisiä suhteita".Latin American Law viitattu 2.4.2009 Palacios Rubios omisti teoksensa kuninkaalle. Kun intiaanien kohtelua säätelevä lakikokoelma oli valmistunut, Saarnaajien sääntökuntaan kuuluva Salamancan yliopiston opettaja Matías de Paz ja kuninkaan neuvoston jäsen tohtori Juan López de Palacios Rubios selvittivät Burgosissa vuonna 1512 perusteellisesti kuninkaan oikeutta ja suhdetta vallattuihin alueisiin ja niiden alkuperäisiin asukkaisiin. Syynä Ferdinandin toimeksiantoon oli Hispaniolasta saapuneen dominikaanin Antonio Montesinosin tekemät paljastukset espanjalaisten vakavista väärinkäytöksistä intiaaneja kohtaan. Matías de Pazin teos on nimeltään Del Dominio de los Reyes de España sobre de los Indios ja sisältyy López de Palacios Rubiosin saamansa tehtävän mukaisesti kirjoittamaan, oikeutettuun sotaan kantaa ottavan teoksen De las Islas del Mar Oceano.New Spain - Timeline viitattu 2.4.2009 Bartolomé de las Casas mainitsee Rubios Palaciosta puhuessaan, miten tämä oli eräs niitä harvoja, joka ei tuona helpon saalistamisen aikana sortunut rikkauksien tavoitteluun. Las Casas, josta tuli myöhemmin dominikaani, lausuu kardinaali Cisnerosille vuonna 1516 toimittamassaan muistiossa mielipiteensä Palacios Rubiosin ja Matías de Pazin joistakin teksteistä, että ne olisi lähetettävä painettaviksi. ==Katso myös== *Requerimiento *Musta legenda ==Lähteet== *Palacios, Juan de Rubios: De las Islas del Mar Oceano. ===Viitteet=== Luokka:1510-luvun kirjat Luokka:Espanjan historia Luokka:Etelä-Amerikan historia
Aku Sumu

Toimi August (Aku) Sumu (9. huhtikuuta 1907 Helsinki – 31. heinäkuuta 1988 Espoo) oli SDP:tä edustanut suomalainen poliitikko ja ammattiyhdistysjohtaja. Aku Sumu oli SAK:n sihteeri 1932–1949 ja puheenjohtaja 1949–1954. Hänen kaudellaan SAK oli työväenpuolueiden SDP:n ja SKP:n välisten riitojen näyttämönä. Tyypillisesti kommunistisiipi esitti suurempia palkankorostusvaatimuksia ja laajempia lakkoja kuin SDP. Paljon riitaa syntyi myös niin sanotuista korpilakoista eli epävirallisista paikallisista työtaisteluista, joilla ei ollut ammattiliiton lupaa. Myös kansainvälinen ammattiyhdistystoiminta jakautui 1940-luvulla. SAK oli aluksi innokkaasti mukana Maailman ammattiyhdistysten liitossa (MAL), mutta vuonna 1949 perustettu Vapaiden ammattiyhdistysten kansainvälinen liitto VAKL sai jäsenikseen muiden Pohjoismaiden ammattiliitot. Suomen SAK pyrki Sumun johtamana tasapainoilemaan asiassa. SAK pysyi MAL:n jäsenenä, mutta ammattiliitot saattoivat SAK:n luvalla liittyä myös VAKL:iin. Sumu toimi II kulkulaitosten ja yleisten töiden ministerinä ja II sosiaaliministerinä Törngrenin hallituksessa 1954 sekä kulkulaitosten ja yleisten töiden ministerinä von Fieandtin virkamieshallituksessa vuosina 1957–1958. Hän ei ollut kovin halukas lähtemään ministeriksi, mutta taipui jotta SDP:n ministeriryhmään saatiin ay-liikkeen edustus. Sumu nimitettiin 14. lokakuuta 1954 Kansaneläkelaitoksen johtajaksi. Vuonna 1961 Helsingin hovioikeus tuomitsi Sumun yhdessä Reino Kuuskosken, Onni Hiltusen ja V. J. Sukselaisen kanssa viralta pantaviksi Kansaneläkelaitoksen hallituksesta virkarikosten ja virheiden vuoksi.Warkauden lehti. Viitattu 27.4.2012. Tuomio kuitenkin muuttui korkeimmassa oikeudessa virkavirheeksi ja Sumu saattoi jatkaa tehtävässään. == Lähteet == ==Aiheesta muualla== * Luokka:Suomen Sosialidemokraattisen Puolueen poliitikot Luokka:Suomen ministerit Luokka:Suomalaiset ammattiyhdistysjohtajat Luokka:Vuonna 1907 syntyneet Luokka:Vuonna 1988 kuolleet
Bride of Chucky

Bride of Chucky (televisioesityksessä käytetty nimeä Chuckyn morsian) on vuonna 1998 ensi-iltansa saanut Ronny Yun ohjaama kauhuelokuva. Se on neljäs vuonna 1988 ensi-iltansa saaneen Child’s Play -elokuvan jatko-osista. == Juoni == Tappajanukke Chuckyn entinen tyttöystävä Tiffany Ray haluaa herättää kuolettavan nuken jälleen henkiin, jotta pari voisi mennä vihille. Chucky tappaa kuitenkin Tiffanyn ja siirtää tämän sielun tyttönukkeen. Jotta kummatkin voisivat palata ihmiskehoihin, heidän on päästävä Chuckyn edellisen ihmismuodon, Charles Lee Rayn, haudalle, jossa sijaitsee Damballan sydän -amuletti. Saadakseen haluamansa he salamatkustavat pakomatkalla olevan nuorenparin kyydissä, joiden ruumiita nuket haavittelevat itselleen. == Näyttelijät == == Lähteet == Luokka:Child’s Play -elokuvat Luokka:Vuoden 1998 yhdysvaltalaiset elokuvat Luokka:Yhdysvaltalaiset kauhukomediat Luokka:Parodiaelokuvat Luokka:Ronny Yun ohjaamat elokuvat Luokka:Sarjamurhaajaelokuvat
Liiba laaba

Liiba Laaba on Irinan kolmas albumi. Se julkaistiin 28. maaliskuuta 2007. Albumi myi yhdessä päivässä kultaa ja oli samalla viikolla Suomen virallisen albumilistan ykkössijalla. Kun albumin ensimmäinen single Pokka soitettiin YleX-radiokanavalla, Irina kertoi albumin nimen "Liiba Laaba" tulevan diiba daabasta.http://www.yle.fi/ylex/index.php?id=9664 ==Kappaleet== # # # # # # # # # # # * Kaikkien kappaleiden sovitus: Jyrki Tuovinen, Janne Kasurinen, Miika Colliander, Antti Pitkäjärvi, Jussi Saxlin sekä J Salonen; lisäksi kappaleet 1, 2, 3, 7 ja 8 sovitus myös Toni Wirtanen. == Kokoonpano == * Irina – laulu * Janne Kasurinen – kitara * Miika Colliander – kitara * Antti Pitkäjärvi – kosketinsoittimet, taustalaulu * Jussi Saxlin – basso, taustalaulu * J. Salonen – rummut * Antti Untamala – viulu 1. kappaleessa ==Singlet== Albumilta julkaistiin neljä singleä, Pokka, Miksi hänkin on täällä, Selkä selkää vasten ja viimeisenä Liiba laaba. ===Pokka=== Albumin ensimmäinen single "Pokka" soitettiin ensimmäistä kertaa YleX:n aamulähetyksessä helmikuussa vuonna 2007. "Pokka" -kappaleelle on tehty myös musiikkivideo. Videolla esiintyy neljä erilaisiin vaatteisiin pukeutunutta Irinaa. Erikoisefektien avulla kaikki neljä Irinaa ovat videolla yhtä aikaa. Videosta on kaksi eri versiota. Toinen on alkuperäinen ja toinen on The Voice-tv-kanavan oma versio. The Voicen versio oli alun perin osa huhtikuussa 2007 päättynyttä kilpailuahttp://www.voice.fi/competition.jsp?id=1882730 Luettu 17. huhtikuuta 2007, jossa piti tietää kenen neljästä Irinasta "pokka" pettää videon lopussa. ===Miksi hänkin on täällä=== Albumin toisena singlenä julkaistiin kappale "Miksi hänkin on täällä" 4. kesäkuuta 2007. Kappaleelle on myös musiikkivideo, joka näytettiin ensimmäistä kertaa YLE Extra-kanavan Musiikki-tv ohjelmassa. Kappaleen videon aiheena on Irinan päivä, ja se on kuvattu kaitafilmikameralla. Videolla on myös vanhoja kaitafilmipätkiä Irinan enon arkistoista.http://www.irinansivut.com/uutinen.html?id=78 ===Selkä selkää vasten=== Irinan Liiba laaba levyn kolmas single on "Selkä selkää vasten". Se on paljon rauhallisempi, kuin kaksi edellistä singleä. ===Liiba laaba=== Albumin viimeisenä, eli neljäntenä singlenä julkaistaan albumin nimikappale "Liiba laaba". Single oli 26. maaliskuuta 2008 alkaen ladattavissa viikon ajan Nokian musiikkikaupasta ilmaiseksi. Singlellä on mukana silloin ennen julkaisematon kappale "Pidä kii".http://www.irinansivut.com/uutinen.html?id=99 Luettu 20. maaliskuuta 2008 ==Listasijoitukset== {| width="0%" |- valign="top" | width="50%" | Lista Paras sijoitus Suomen virallinen albumilista 1 iTunes Store 1 {| width="0%" |- valign="top" | width="50%" | Albumin kappaleet Suomen virallisella latauslistalla Paras sijoitus Pokka 5 Miksi hänkin on täällä 12 Selkä selkää vasten - Liiba laaba 2 == Lähteet == Luokka:Vuoden 2007 albumit Luokka:Irinan albumit Luokka:Jyrki Tuovisen tuottamat albumit
Brownin luku

Brownin luku on kahden luonnollisen luvun m ja n muodostama pari, jotka toteuttavat Brocardin ongelman n! + 1 =m^2 . Brocardin ongelmalle tiedetään ainoastaan kolme ratkaisuparia (m, n), jotka ovat (5, 4), (11, 5) ja (71, 7).http://mathworld.wolfram.com/BrownNumbers.html Arvellaan, että muita ratkaisuja ei ole, mutta tätä ei ole todistettu. == Lähteet == Luokka:Lukuteoria en:Brown number
Arthur ja minimoit

Arthur ja minimoit (Arthur et les Minimoys) on Luc Bessonin ohjaama ranskalainen vuonna 2006 ensi-iltansa saanut elokuva, josta suurin osa on animaatiota ja osa ihmisten näyttelemää. Elokuva perustuu Céline Garcian alkuperäiseen ideaan ja Luc Bessonin kirjoihin. Sen ensi-ilta Suomessa oli 2. maaliskuuta 2007. Elokuvassa ääninä ovat Freddie Highmore, Madonna, Douglas Rand, David Bowie, Snoop Dogg, Mia Farrow, Robert De Niro ja Jason Bateman. Arthur-elokuvasarja koostuu kolmesta elokuvasta, josta toinen, Arthur ja Maltazard (Arthur et la vengeance de Maltazard) sai ensi-iltansa joulukuussa 2009. Elokuvan kolmas ja viimeinen osa, Arthur ja kaksi maailmaa (Arthur et la guerre des deux mondes, Arthur and the war of two worlds) sai ensi-iltansa vuonna 2010. == Ääninayttelijät == Rooli Suomenkielinen ääninäyttelijä Arthur Henri Piispanen Selenia Paula Vesala Betamech Samuel Harjanne Maltazard Santeri Kinnunen Max Elastinen Darkos Jukka Rasila == Aiheesta muualla == * Elokuvan kotisivut * Luokka:Vuoden 2006 ranskalaiset elokuvat Luokka:Luc Bessonin ohjaamat elokuvat Luokka:Ranskalaiset animaatioelokuvat Luokka:Lastenelokuvat
Romanttinen komedia

Romanttinen komedia on elokuvan tyylilaji, joka yhdistää rakkauden ja komedian. Romanttinen komedia on ollut 1990-luvun alusta alkaen toimintaelokuvan rinnalla Hollywood-elokuvan tyypillisimpiä lajityyppejä. == Tunnettuja romanttisia komedioita == * 500 Days of Summer (2009) * 40 v. ja neitsyt (2005) * Aamiainen Tiffanylla (1961) * Alfie (2004) * Bridget Jones – elämäni sinkkuna (2001) * Holiday (2006) * Tyttö tuollainen (2004) * Kesäleski (1955) * Kun Harry tapasi Sallyn (1989) * Loma Roomassa (1953) * Mamma Mia! (2008) * Neljät häät ja yhdet hautajaiset (1994) * Notting Hill (1999) * Polly tuli kuvioihin (2004) * Pretty Woman (1990) * Rakkautta vain (2003) * Sekaisin Marista (1998) * Sekaisin suhteessa (2007) * Sex and the City – Sinkkuelämää (2008) * Skandaalihäät (1940) * Skandaalihäät (1956) * Tahraton mieli (2004) * Wimbledon (2004) * Ystävänpäivä (2010) === Suomalaisia === Lähde: * Onnenonkija 2016 * 21 tapaa pilata avioliitto 2013 * Ainoat oikeat 2013 * Mieletön elokuu 2013 * Hulluna Saraan 2012 * Rakkauden rasvaprosentti 2012 * Kulman pojat 2012 * Roskisprinssi 2011 * 8 päivää ensi-iltaan 2008 * Sooloilua 2007 * Tyttö sinä olet tähti 2005 * FC Venus 2005 * Vieraalla maalla 2003 * Rakastin epätoivoista naista 1999 * Mies, joka ei osannut sanoa ei 1975 == Lähteet == == Aiheesta muualla == * Lista teatterilevityksessä eniten tuottaneista romanttisista komedioista vuodesta 1978 lähtien. Box Office Mojo. * Luokka:Elokuvalajityypit
Epafos

Epafos () oli kreikkalaisessa mytologiassa Zeuksen ja Ion poika. Zeuksen maattua Ion ja muutettua tämän lehmäksi salatakseen tapahtuneen vaimoltaan Heralta, tämä Heran lähettämän paarman takaa-ajamana pakeni aina Egyptiin saakka, jossa Zeus vihdoin muutti hänet takaisin ihmishahmoonsa ja teki hänet egyptiläisille jumalatar IsikseksiHyginus: Fabulae cxlv (engl. käännös).. Io synnytti Epafoksen Niilin varrella.Apollodoros: Bibliotheke ('Kirjasto') 2.1.3 (engl. käännös). Egyptiläiset tunsivat hänet nimellä Apis, joskin he itse kielsivät kyseessä olevan saman henkilön vedoten siihen, että Apis oli vieraillut ihmiskunnan luona jo tuhansia vuosia aiemmin, kun taas Epafos olisi syntynyt myöhempinä aikoina. Apiksen kuitenkin kerrotaan syntyneen lehmästä, jonka olisi tehnyt tiineeksi taivaasta osunut salama.Claudius Aelianus: De Natura Animalium xi.10 Hera halusi nyt eroon vastasyntyneestä, jonka takia hän lähetti kureetit sieppaamaan tämän. Kun Zeus huomasi tämän, hän löi kureetit kuoliaiksi. Io lähti etsimään poikaansa löytääkseen hänet Syyriasta kuningas Bybloksen vaimon huomasta. Palattuaan poikansa kanssa takaisin Egyptiin hän meni naimisiin Telegonoksen kanssa, joka hallitsi Egyptiä. Epafoksen perittyä valtaistuimen hän nai Memfisin, Niilin tyttären, jonka mukaan hän nimesi perustamansa Memfisin kaupungin. He saivat tyttären, jonka he nimesivät Libyaksi.Apollodoros: Bibliotheke ('Kirjasto') 2.1.4 (engl. käännös). ==Lähteet== Luokka:Kreikkalainen mytologia
Salibandyn Euroopan-mestaruuskilpailut

Salibandyn Euroopan-mestaruuskilpailut on järjestetty vain kahdesti. Vuoden 1994 kisoissa Suomessa olivat mukana vain miehet. Mestaruuden voitti Ruotsi, hopealle sijoittui Suomi ja pronssia sai Sveitsi. Vuoden 1995 kisat Sveitsissä olivat avoimet Euroopan-mestaruuskilpailut; niissä oli mukana Euroopan ulkopuolelta Japani. Silloin olivat mukana myös naiset. Miesten mestaruuden voitti Suomi, hopeaa sai Ruotsi ja Sveitsi uusi kolmannen tilansa. Naisten mestaruuden voitti Ruotsi, hopeaa sai Norja ja pronssia Suomi. Vuonna 1996 ei pelattu enää Euroopan-mestaruudesta, vaan silloin järjestettiin ensimmäistä kertaa maailmanmestaruuskilpailut. Kansainvälinen Salibandyliitto IFF päätti yleiskokouksessaan, että Euroopan-mestaruuskilpailut palaa vuonna 2025. EM- kisoihin osallistuu edellisten MM-kisojen 7 parasta europpalaista maata ja järjestäjämaa. Kisoihin osallistuneet maat pääsevät suoraan seuraaviin MM- kisoihin. EM-kilpailut järjestetään vuorovuosittain siten, että joka toinen vuosi on miesten ja joka toinen vuosi naisten EM-kilpailut. == Euroopanmestaruuskilpailut ja mitalistit == === Miehet === Vuosi Kultaa Hopeaa Pronssia Paikka 1994 Helsinki 1995 Zürich 2025 === Naiset === Vuosi Kultaa Hopeaa Pronssia Paikka 1995 Zürich 2026 == Mitalitaulukot == === Miehet === Sija Maa Yht 1 align=left 1 1 0 2 1 align=left 1 1 0 2 3 align=left 0 0 2 2 == Katso myös == * Salibandyn maailmanmestaruuskilpailut * Salibandyn naisten Euroopan-mestaruuskilpailut * Salibandyn miesten EM 1994 * Salibandyn miesten EM 1995 * Salibandyn naisten EM 1995 == Lähteet == == Aiheesta muualla == * Kansainvälinen Salibandyliitto IFF - European Championships * Planet Floorball Luokka:Salibandyn Euroopan-mestaruuskilpailut
Billie Piper

Billie Paul Piper, alk. Lianne Paul Piper (s. 22. syyskuuta 1982 Swindon, Iso- Britannia) on brittiläinen poplaulaja ja näyttelijä. Piper loi teini-ikäisenä uraa poplaulajana ja pääsi 15-vuotiaana brittilistan kärkeen singlellä ”Because We Want To”, mikä teki hänestä kaikkien aikojen nuorimman listan kärkeen päässeen laulajan. Myöhemmin Piper aloitti uran näyttelijänä. Hänet tunnetaan kenties parhaiten roolistaan Rose Tylerina televisiosarjassa Doctor Who, jossa hän esiintyi vuosina 2005–2006, minkä lisäksi hän palasi sarjaan myöhempinä vuosina vielä muutamissa jaksoissa. Piper on myös esittänyt pääosaa televisiosarjassa Puhelintytön päiväkirja vuosina 2007–2011. Piper on ollut kahdesti naimisissa. Vuosina 2001–2007 hän oli naimisissa DJ Chris Evansin kanssa. Avioliitto herätti huomiota parin kuudentoista vuoden ikäeron vuoksi. Vuoden 2007 lopussa Piper meni naimisiin näyttelijä Laurence Foxin kanssa. Piperilla on Foxin kanssa kaksi lasta. Pari erosi keväällä 2016. Piperin omaelämäkerta Growing Pains julkaistiin syksyllä 2006. ==Diskografia== === Albumit === * Honey to the B (1998) * Walk of Life (2000) * The Best of Billie (2005) * The Singles Collection (2012) === Singlet === * Because We Want To (1998) * Girlfriend (1998) * She Wants You (1998) * Honey to the Bee (1999) * Thank ABBA for the Music (1999) * Day & Night (2000) * Something Deep Inside (2000) * Walk of Life (2000) * Honey to the Bee (2007) ==Filmografia== === Elokuvat === * Evita (1996) * The Leading Man (1996) * The Calcium Kid (2004) * Things to Do Before You're 30 (2005) * Spirit Trap (2005) === Televisiosarjat === * The Canterbury Tales (2003) * Bella and the Boys (2004) * Doctor Who (2005–2013) * ShakespeaRe-Told (2005) * The Friday Night Project (2006) * The Ruby in the Smoke (2006) * The Charlotte Church Show (2007) * Mansfield Park – kasvattitytön tarina (2007) * Top Gear * Puhelintytön päiväkirja (2007–2011) * Penny Dreadful (2014–2016) == Palkinnot == *1999 – Smash Hits Awards: Paras nainen *2005 – The National Television Awards: Most Popular Actress *2005 – BBC Face Of The Year *2005 – BBC Drama Awards: Paras naisnäyttelijä *2006 – The South Bank Show Awards: The Times Breakthrough Award – Rising British Talent *2006 – TV Choice/TV Quick Awards: Paras naisnäyttelijä *2006 – The National Television Awards: Most Popular Actress *2006 – BBC Drama Awards: Paras naisnäyttelijä *2006 – Tric Awards: Paras uusi kyky *2006 – GQ Magazine Awards: Vuoden nainen *2017 – Laurence Olivier -palkinto: Paras naisnäyttelijä (näytelmä Yerma) == Lähteet == == Aiheesta muualla == * Billie Piperin virallinen sivusto Luokka:Englantilaiset näyttelijät Luokka:Englantilaiset poplaulajat Luokka:Olivier-palkinnon saajat Luokka:Vuonna 1982 syntyneet Luokka:Elävät henkilöt
Parvorokko

Parvorokko eli pikkurokko (erythema infectiosum) on rokkotauti, jonka esiintyvyys on korkein yli 5-vuotiailla lapsilla. Ihottuma alkaa punoituksena poskilla, ja sen alue alkaa sitten levitä muualle. Siihen saattaa liittyä joillakin lisäksi muun muassa kuumetta. Lämpötilan vaihtelut, rasitus, auringonvalo ja henkinen stressikin voivat pahentaa ihottumaa. Sairauden itämisaika on noin yhdestä kolmeen viikkoa. Parvorokko paranee itsestään ja jättää elinikäisen immuniteetin, mikä tarkoittaa, että ihminen voi sairastaa sen vain kerran elämässään. Jos raskaana oleva nainen saa tartunnan, hänellä on raskauden alkuaikana kasvanut keskenmenon riski. Useimmat ovat kuitenkin sairastaneet parvorokon jo lapsena. Parvorokosta on aiemmin käytetty myös nimeä ”viides tauti”, sillä sitä aiemmin tunnettiin jo vesirokko, tuhkarokko, vihurirokko ja tulirokko. Sairaus on monesti lieväoireinen ja saattaa jäädä jopa kokonaan havaitsematta. == Lähteet == == Aiheesta muualla == * * * * Kyoto Encyclopedia of Genes and Genomes (KEGG): Erythema infectiosum * Centers for Disease Control and Prevention (CDC): Fifth Disease Luokka:Virustaudit Luokka:Seulonnan keskeiset artikkelit
Seututie 956

Seututie 956 on Kittilän Sirkasta Enontekiön Hettaan kulkeva seututie. Tien pituus on 123 kilometriä. Tie on päällystetty lukuun ottamatta Könkään ja Tepaston välistä 17 kilometrin osuutta. ==Reitti ja tieyhteydet== *Kittilä **Sirkka (kt 79) **Köngäs (st 955) **Tepasto **Lompolo **Pulju *Enontekiö **Nunnanen **Peltovuoma (st 957) **Vuontisjärvi **Hetta (kirkonkylä) (kt 93) Lähde: == Lähteet == ==Aiheesta muualla== (km) Kittilä Sirkka 20 Sirkka Köngäs 28 8 Köngäs Tepasto 45 25 17 Tepasto Pulju 74 54 46 29 Pulju Nunnanen 99 79 71 54 25 Nunnanen Peltovuoma 113 93 85 68 39 14 Peltovuoma Enontekiö 143 123 115 98 69 44 30 Enontekiö Luokka:Enontekiön liikenne Luokka:Kittilän liikenne 956
Espanjan alueet Pohjois-Afrikassa

Espanjaan kuuluu itsehallintoalueiden ja maakuntien lisäksi joukko alueita Pohjois-Afrikassa Marokon rannikolla. Espanjan kielessä alueista on historiallisesti käytetty yhteisnimitystä plazas de soberanía. Alueet ovat kuuluneet Espanjalle 1500- ja 1600-luvuilta lähtien ja tunnustaessaan Marokon itsenäisyyden vuonna 1956 Espanja ei luopunut alueiden hallinnasta. Kansallismieliset tahot Marokossa ovat vaatineet alueiden liittämistä Marokkoon. Alueet jaetaan suuriin (): * Ceuta * Melilla ja pieniin (): * Islas Chafarinas * Peñón de Alhucemas * Peñón de Vélez de la Gomera. Jälkimmäiseen joukkoon voidaan laskea myös Isla Perejil, pieni asumaton saareke lähellä Ceutaa. Se ei kuitenkaan ole varsinainen plaza de soberanía, vaan pikemminkin ei-kenenkään-maata. Joskus joukkoon lasketaan myös 90 kilometriä Almerían maakunnan rannikosta etelään Alboráninmerellä sijaitseva Isla de Alborán, joka kuitenkin hallinnollisesti kuuluu maakunnan pääkaupunkiin Almeríaan. Ceutan ja Melillan kaupungeilla on vuodesta 1995 itsehallinto, ja niillä on enemmän valtaa kuin normaaleilla kaupungeilla, mutta vähemmän kuin varsinaisilla itsehallintoalueilla. Pienemmät alueet ovat pieniä saaria tai saarekkeita Marokon rannikolla, eikä niillä asu siviiliväestöä. Kaikki alueet kuuluvat Euroopan unioniin osana Espanjaa. Valuutta on euro. Alueiden rajoilla on ollut ongelmia 1990-luvulta alkaen laittoman maahanmuuton yritysten takia. Ceuta ja Melilla on aidattu kolmemetrisin aidoin joiden huippua kiertää piikkilanka. == Katso myös == * Espanjan Sahara * Espanjan Marokko == Lähteet == *
Salibandyn Euroopan-mestaruuskilpailut 1995

Salibandyn Euroopan-mestaruuskilpailut 1995 järjestettiin Sveitsissä yhtä aikaa naisten kilpailuiden kanssa. Ne olivat avoimet Euroopan- mestaruuskilpailut, johon osallistui yksi Euroopan ulkopuolinen maa, Japani. Turnauksessa oli mukana yksitoista joukkuetta, jotka oli jaettu kahteen lohkoon. Molempien lohkojen kaksi parasta pääsivät välieriin. Mestaruuden vei Suomi voittamalla loppuottelussa Ruotsin rangaistulaukauskilpailun jälkeen. Pronssia voitti toista kertaa peräkkäin Sveitsi. == Alkulohkot == === Lohkon A sarjataulukko === === Lohkon A ottelutulokset === === Lohkon B sarjataulukko === === Lohkon B ottelutulokset === == Sijoitus- ja mitaliottelut == Sijat 9–10 Sijat 7–8 Sijat 5–6 Välierät Pronssiottelu Loppuottelu == Lopputulokset == # # # # # # # # # # # == Katso myös == * Salibandyn Euroopan- mestaruuskilpailut * Salibandyn Euroopan-mestaruuskilpailut 1994 * Salibandyn naisten Euroopan-mestaruuskilpailut 1995 == Lähteet == == Aiheesta muualla == * Kansainvälinen Salibandyliitto IFF - Men´s European Champions 1995 * Planet Floorball - Men Open European Championships 1995 1995 Luokka:Vuoden 1995 urheilu
Botswanan jalkapallomaajoukkue

Botswanan jalkapallomaajoukkue on Botswanan kansallinen edustusjoukkue jalkapallossa. Joukkuetta hallinnoi Botswanan jalkapalloliitto (Botswana Football Association). Botswana ei ole kertaakaan esiintynyt jalkapallon maailmanmestaruuskilpailuissa, mutta oli mukana Afrikan-mestaruusturnauksessa vuonna 2012. == Menestys arvokilpailuissa == === Maailmanmestaruuskilpailut === * 1930–1990 – Ei osallistunut * 1994 – Ei selvinnyt karsinnoista * 1998 – Ei osallistunut * 2002–2022 – Ei selvinnyt karsinnoista === Afrikan- mestaruuskilpailut === * 1957–1992 – Ei osallistunut * 1994–2010 – Ei selvinnyt karsinnoista * 2012 – 1. kierros * 2013–2023 – Ei selviytynyt karsinnoista == Päävalmentajat == Vuodet Valmentaja Saavutus 1986–1987 Peter Cormack 2002–2006 Veselin Jelušić 2006–2008 Colywn Rowe 2008–2013 Stanley Tshosane 2012 AM-kisat: 1. kierros 2014–2017 Peter Butler 2017– David Bright ==Lähteet== Luokka:Botswanan jalkapallo Luokka:Jalkapallomaajoukkueet
Peter Baumann

Peter Baumann (s. 29. tammikuuta 1953 Berliini) on entinen saksalainen muusikko, joka muodosti Tangerine Dream -yhtyeen todennäköisesti tunnetuimman kokoonpanon Edgar Froesen ja Christopher Franken kanssa vuonna 1971. Hänellä ei ollut muodollista musiikillista koulutusta, mikä teki yhteistyöstä yhtyeen muiden jäsenten kanssa välillä vaikeaa. Hänellä oli kuitenkin kyky tuottaa mielenkiintoista saundia, ja lisäksi hänellä oli teknistä osaamista, josta oli usein hyötyä yhtyeen erilaisten musiikkilaitteiden kanssa. Ensimmäisen oman levynsä Baumann teki vuonna 1976 ollessaan kiertueella Tangerine Dreamin kanssa. Vuotta myöhemmin hän jätti yhtyeen ja siirtyi soolouralle. 1980-luvulla hän perusti levy-yhtiön Private Music, joka erikoistui New Age -tyyliseen instrumentaaliseen musiikkiin. Yhtiölle levyttäneitä artisteja ovat olleet muun muassa Eddie Jobson, Patrick O'Hearn, Yanni sekä aikaisemmat yhtyetoverit Tangerine Dream. Baumann myi myöhemmin yhtiön BMG:lle ja on nykyään käytännössä vetäytynyt musiikkibisneksestä. == Lähteet == == Aiheesta muualla == * Voices In The Net: Peter Baumann. * Baumann Discogs-sivustolla. Luokka:Saksalaiset muusikot Luokka:Tangerine Dreamin jäsenet Luokka:Vuonna 1953 syntyneet Luokka:Elävät henkilöt
Enterorokko

Enterorokko on monien eri enterovirusten aiheuttama sairaus, joka ilmenee rakkuloina pääasiassa suussa, käsissä ja jaloissa sekä monesti alkuvaiheessa kuumeiluna, kurkkukipuna, päänsärkynä ja flunssaoireina. Myös korvakipua saattaa esiintyä kurkkukivun johdosta. Toisinaan saattaa esiintyä hengitystieoireita ja ripulia. Enterorokko on lähinnä pikkulasten vaiva ja useimmiten vähäoireinen. Se paranee itsestään noin viikossa. Rakkuloiden sijaintien vuoksi sairautta on toisinaan leikillisesti kutsuttu "suu- ja sorkkataudiksi". Sillä ei kuitenkaan ole mitään tekemistä oikean suu- ja sorkkataudin kanssa, joka on vaarallinen karjaeläinten sairaus. == Taudin aiheuttaja == Enterorokkoa aiheuttavia enteroviruksia on useita, eikä yhden virustyypin sairastaminen anna suojaa muilta virustyypeiltä. Enterorokon tavallisimpia aiheuttajia ovat Coxsackievirus A16, Enterovirus A71 sekä Coxsackievirus A6. Näistä Enterovirus A71 on 1990-luvun loppupuoliskolta alkaen alkanut yleistyä maailmalla, etenkin Aasiassa. Sen aiheuttamaan tautiin liittyy muita viruskantoja paljon useammin viruksen leviäminen keskushermostoon, joista on seurannut pysyviä vammautumisia ja jopa kuolemantapauksia. Suomessa vuonna 2008 laajalti levinnyt enterorokkoepidemia oli Coxsackievirus A6:n aiheuttama. Maailmalla on useita kliinisiin tutkimuksiin edenneitä rokoteaihioita, jotka on suunnattu nimenomaan Enterovirus A71:ta vastaan. == Taudinkuva == Enterorokon itämisaika on noin 2–7 vuorokautta. Väestöserologisten tutkimusten perusteella jopa 70 % tartunnoista jää kokonaan oireettomiksi ja oireinen tauti on tavallisin alle 10-vuotiailla lapsilla. Oireisessa taudissa suun rakkulat saattavat pahimmillaan olla niin aristavia tai kivuliaita, että syöminen tuottaa hankaluuksia. Myös rakkulat jaloissa ovat joskus kivuliaita. Toisin kuin vesirokko, enterorokko ei yleensä aiheuta kovaa kutinaa. Aikuisilla rakkulat voivat kuitenkin olla kovastikin kutisevia. Etenkin aikuisilla enterorokkoon voi liittyä kynsien irtoaminen sormista ja/tai varpaista. Tämä tapahtuu yleensä 1–2 kuukautta taudin sairastamisen jälkeen. Lapsilla kynsien irtoaminen on harvinaista, muttei ennenkuulumatonta. Tautiin ei ole rokotetta eikä lääkehoitoa, vaan se paranee itsestään noin viikossa. Jälkitautina satunnaisesti esiintyvät keuhko- ja aivokalvontulehdus sekä halvausoireet saattavat kuitenkin vaatia sairaalahoitoa. Tiedosto:Characteristic rash of hand, foot, and mouth disease, on human hands.jpg|Enterorokkorakkuloita kämmenissä Tiedosto:Hand Foot Mouth Disease Adult 36Years.jpg|Enterorokkorakkuloita kämmenissä ja jalkapohjissa Tiedosto:Hand foot and mouth disease on child feet.jpg|Entororokkorakkuloita jalkapohjissa == Lähteet == == Aiheesta muualla == * Kyoto Encyclopedia of Genes and Genomes (KEGG): Hand, foot and mouth disease * Mayo Clinic: Hand-foot-and-mouth disease Luokka:Virustaudit Luokka:Seulonnan keskeiset artikkelit